

Nodyn Cyngor Cynllunio 3

**Y Siarter Cynllunio**

# Cyflwyniad

Mae’r Cyngor yn penderfynu ar geisiadau cynllunio, adeiladau rhestredig, hysbysebion a cheisiadau eraill cysylltiedig. Mae hefyd yn amddiffyn apeliadau cynllunio.

Mae gan y gwasanaeth hefyd dîm gorfodaeth sy’n ymchwilio os cafodd cyfraith cynllunio ei thorri ac yn monitro safleoedd datblygu i sicrhau eu bod yn cydymffurfio gyda chaniatâd cynllunio.

Rhaid gwneud pob penderfyniad yng ngoleuni Cynllun Datblygu Lleol y Cyngor yn ogystal â phob ystyriaeth cynllunio arall berthnasol.

Mae’r Cyngor yn paratoi Cynllun Datblygu Lleol sy’n cynnwys polisïau ar gyfer datblygu yn y Fwrdeistref Sirol yn y dyfodol.

Mae’r Cyngor hefyd yn paratoi dogfennau canllawiau cynllunio atodol i gynorthwyo ymgeiswyr, cymdogion ac eraill sydd â buddiant.

Mae rhestr o nodiadau canllaw ar gael ar wefan y Cyngor.

# Oriau Agor

Oherwydd gweithio ystwyth, ni fedrwn gynnig presenoldeb cerdded-i-mewn ar gyfer y cyhoedd.

Mae swyddog dyletswydd ar gael dros y ffôn/e-bost ar ddyddiau Llun i ddyddiau Gwener (ac eithrio Gwyliau Banc) rhwng 0.30-17.00.

Byddwn yn derbyn gohebiaeth drwy lythyr neu e-bost. Bydd y ddau yn cael yr un statws.

**Rôl Swyddogion**

Cyflogir swyddogion i gynorthwyo pob defnyddiwr gwasanaeth yn cynnwys ymgeiswyr, ymgyngoreion, cefnogwyr neu wrthwynebwyr a Chynghorwyr etholedig.

Byddant yn cyflawni eu dyletswyddau mewn modd ymatebol, teg a chyson.

**Rôl Cynghorwyr**

Mae gan aelodau rôl allweddol wrth gynghori eu hetholwyr sut i ymwneud â’r broses cynllunio.

Fodd bynnag, rhaid i aelodau’r Pwyllgor Cynllunio beidio ffurfio barn ar unrhyw gynnig cynllunio nes bod yr holl wybodaeth angenrheidiol ganddynt.

Os ydynt yn penderfynu ar unrhyw gais ymlaen llaw drwy ddatgan eu barn cyn cyfarfod o Bwyllgor Cynllunio, gallant gael eu gwahardd o’r drafodaeth neu’r bleidlais.

**Cyngor cyn gwneud cais**

Rydym yn cynnig gwasanaeth cynghori y codir ffi amdano cyn i chi gyflwyno eich cais. Mae Nodyn Cyngor Cynllunio ar wahân ar gael ar y pwnc hwn, sy’n nodi ffioedd ac amserlenni ar gyfer derbyn ymateb ysgrifenedig.

# Derbyn Ceisiadau Cynllunio

Os cafodd eich cais cynllunio ei wneud yn anghywir, byddwch chi (neu eich asiant) yn derbyn Hysbysiad Annilys o fewn 5 diwrnod gwaith.

Bydd hyn yn rhoi canllawiau clir i chi ar ba newidiadau sydd angen i chi eu gwneud.

Caiff ceisiadau dilys eu cofrestru a’u cydnabod o fewn 5 diwrnod gwaith.

Bydd eich llythyr cydnabod yn cadarnhau’r cyfnod penderfynu targed o 8 wythnos ac yn dweud wrthych pwy yw’r swyddog achos.

# Gwneud Penderfyniad

Bydd y Swyddog Achos yn gwneud ymweliad safle, fel arfer o fewn 3 wythnos o gofrestru.

Os oes angen mwy o wybodaeth, hysbysir yr ymgeisydd cyn gynted ag sydd modd a rhoddir y rhesymau pam fod angen hynny. Rhoddir dyddiad cau ar gyfer cyflwyno mwy o fanylion neu gynlluniau.

Os yw’r cynnig yn annerbyniol ond y gellid gwneud diwygiadau i oresgyn unrhyw wrthwynebiadau, hysbysir yr ymgeisydd cyn gynted ag sydd modd gyda therfyn amser i faterion gael eu trin.

Gyda rhai cynigion, gall fod angen mwy o amser i ystyried y cais. Bydd y Cyngor yn anelu i gytuno ar estyniad amser gyda phob cais sy’n rhedeg dros y targed 8 wythnos.

Mae’r Cyngor yn ymwybodol o’i gyfrifoldeb i benderfynu ceisiadau o fewn 8 wythnos. Lle mae gwrthwynebiadau sylweddol o ran polisi cynllunio na fedrir eu goresgyn, caiff ceisiadau eu gwrthod heb gyfeirio ymhellach at yr ymgeisydd.

Dim ond os gwneir cais y caiff ymgeiswyr eu hysbysu am y cynnydd ar eu cais.

Caiff yr hysbysiad penderfyniad ei gyhoeddi o fewn tri diwrnod gwaith o wneud y penderfyniad os nad oes rhwymedigaeth cyfreithiol cyn cyhoeddi hysbysiad penderfyniad.

# Cymryd rhan yn y broses

Bydd cyhoeddusrwydd i geisiadau o leiaf yn cyflawni’r isafswm statudol. Mewn llawer o achosion, polisi’r Cyngor yw mynd ymhellach na’r isafswm gofynion.

Mae Nodyn Cyngor Technegol ar wahân ar gael ar y pwnc hwn.

Mae pob ffeil cais cynllunio (ac eithrio ffeiliau gorfodaeth) ar gael i’r cyhoedd eu harchwilio.

Lle caiff cais ei adrodd i’r Pwyllgor Cynllunio, gall aelodau o’r cyhoedd a’r ymgeiswyr annerch y cyhoedd.

Mae Nodyn Cyngor Cynllunio ar gael ar y pwnc hwn.

Bydd angen i wrthwynebwyr/ cefnogwyr ceisiadau gysylltu â’r Adran Cynllunio i gael eu hysbysu am y penderfyniad a wnaed.

Caiff ceisiadau eu penderfynu yn unol â chynllun dirprwyo y Cyngor.

Mae Nodyn Cyngor Cynllunio ar wahân ar gael ar y pwnc hwn.

**Apeliadau**

Bydd swyddogion yn amddiffyn apeliadau. Fodd bynnag, weithiau bydd Cynghorwyr yn cyflwyno’r achos os oedd y penderfyniad gwreiddiol yn groes i gyngor swyddogion a bod y Rheolwr Gwasanaeth yn cyfarwyddo na fedrai swyddog gyflwyno tystiolaeth heb ragfarnu eu cod ymddygiad proffesiynol eu hunain.

**Monitro Perfformiad**

Bydd y gwasanaeth cynllunio yn cyhoeddi adroddiadau perfformiad cyfnodol i’r Pwyllgor Cynllunio.

Caiff dangosyddion perfformiad eraill eu monitro drwy Gynllun Busnes y tîm.

**Gwneud Cwyn**

Caiff pob cwyn am ddarpariaeth gwasanaeth ei hymchwilio’n drwyadl dan delerau’r polisi corfforaethol ar gwynion.

Yn y lle cyntaf, dylid cyfeirio unrhyw gŵyn at y swyddog a fu’n ymwneud â’ch achos.

Os ydych yn anfodlon gyda’r ymateb, dylech gysylltu â’r Rheolwr Gwasanaeth drwy’r rhif ymholiadau cyffredinol isod.

**Y Gymraeg**

Caiff y Gymraeg a’r Saesneg eu trin yn gyfartal.

Hysbyswch eich swyddog achos os gwelwch yn dda os dymunwch i’ch ymholiad neu gais cynllunio gael eu trin drwy gyfrwng y Gymraeg.

**Cysylltiadau** Ymholiadau Cyffredinol

 01495 – 355555

planning@blaenau-gwent.gov.uk

Ymholiadau am Orfodaeth 01495 - 355513 /355814

planning@blaenau-gwent.gov.uk



*Diweddarwyd Hydref 2023*